વાત એમ બની હતી કે એક અમેરિકન યુવાન ભાઈ-બહેન મોડી રાત્રે પાર્ટીમાંથી ઘરે પાછા આવી રહ્યા હતા, બહેનની ના કરવા છતાં ભાઈ મેક વધારે પડતો દારુ પી ગયો હતો . જેના કારણે બહાર થી ઓકે લાગતો તે ડ્રાઈવીંગ કરતા સ્ટેરીંગ વ્હીલ ઉપર કંટ્રોલ ગુમાવી બેઠો અને સ્પીડમાં આવતી ગાડી હાઈવેના રસ્તાની સાઈડે આવેલી લોખંડની રેલિંગને જોરથી અથડાઈ પડી, જ્યાં મેકનાં પેટમાં સ્ટેરીંગ વ્હીલનો ભાગ ઘૂસી જતા તેની બંને કીડની ઉપર વધારે પડતી ઈજા થઇ આવી . જેનાં કારણે મેકની બંને કીડની નકામી થઇ ગઈ . તેની બહેનને પણ થોડું વાગ્યું હતું પણ તેને માત્ર બહારી ઘા હોવાના કારણે થોડા સ્ટીચીઝ માત્ર આવ્યા હતા.